
Предложения на BRASS за интегрирана морска политика в Черноморския басейн

* Пълното заглавие на документа е: „Предложения на BRASS (Black Sea regional association of shipbuilders and ship repairs) за интегрирана морска политика в областта на морския транспорт, пристанищата, корабостроенето и кораборемонта в черноморския басейн”
І. ОБЩИ ПОЛОЖЕНИЯ

Растящата икономическа дейност в морското пространство и влиянието на човешката дейност върху морските екосистеми имат неадекватен и фрагментен подход към приемането на решения относно морските въпроси. Затова е необходим качествено нов подход към морската политика, в частност, в Черноморския басейн. В течение на предшестващото време въпросите на политиката, например в сферите на морския транспорт, риболовните райони, туризма, морската среда и морските  изследвания са се разработвали отделно, което понякога е довеждало до неефективност, несъгласуваност и конфликти при сблъскване на интересите в посочените сфери на практика. Поддържането на екологическото равновесие на Черно  море изисква целенасочената и системна политика за съхраняване на неговата природа и неговите ресурси, за устойчиво развитие на крайбрежните зони.

Това налага да се разработи Интегрирана морска политика, която би обхванала всички аспекти на взаимодействие с морето. 
Задачата за запазването на Черно и Азовско море не може да бъде решена с усилията на една страна, както и не може да има краткосрочен характер. Тук са необходими интегрираните усилия и дългосрочност на плановете и решенията на всички страни от Организацията за Черноморско икономическо сътрудничество (ОЧИС).

По силата на това, страните-членки на ОЧИС, следва да обявят своята дейност в областта на морската политика като приоритетна.

Настоящето обосноваване на необходимостта от Интегрирана морска политика в Черноморския басейн включват морския транспорт, морските пристанища, корабостроене и кораборемонта.

ІІ. МОРСКИ ТРАНСПОРТ

Развитието на конкурентоспособно корабоплаване, пристанища и свързаните с тях сектори от икономиката се явяват съществени за осигуряване устойчив растеж на цялата морска дейност, осигурявайки тяхното развитие така, че те да бъдат безопасни за морската екосистема.

Корабоплаването се явява жизнено важно за международната и вътрешна търговия. Тази индустрия ще продължава да се развива при условие обезпечаващо необходимото ниво на морска безопасност, съхранение на човешкия живот и околната среда.

Без оглед на това, че корабоплаването се явява източник за замърсяване на въздуха в това число и с изхвърлянето на СО2, то остава по-ефективно по отношение към другите видове транспорт.

Безопасният морски транспорт, сигурните услуги, добрите връзки с транспортните мрежи, включително и превозването на кратки разстояния, икономически ефективните кораби и пристанищни съоръжения, обслужващи автотоварните транспортни средства, могат да съдействат за привличане на тежкотоварни транспортни средства, за да се използват висококачествените, бързите, надеждните и евтините услуги и с това да увеличават заинтересоваността на клиентите, което пък може да намали претоварването на пътищата към границите и международните коридори.

Съвременното корабоплаване се намира в по-неизгодно положение в сравнение с другите видове транспорт, тъй като те се ползват от по-големи държавни инвестиции. Освен това, всеки кораб, осъществяващ превоз на товари между пристанищата в Черно море, подлежи на по-сериозни комплексни и отнемащи време процедури, в сравнение с всяко друго товаропревозващо средство, тъй като за корабоплаването в Черноморския басейн отсъстват съгласувани взаимни процедури.

За отстраняване на въздействията на този негативен фактор в сравнение с другите видове транспорт и за освобождаването на потенциал за корабоплаване в Черноморския басейн е необходимо: 

- да се изменят и да се опростят административните и митнически формалности в областта на морските услуги;

- необходимо е също да се развива сътрудничество между страните-членки на ОЧИС в областта на предотвратяване на произшествия и инциденти, свързани с изхвърлянето на вещества, негативно влияещи на околната среда (в това число и в атмосферата, очистване на баластните води и рециклирането на кораба);

- да се разработи и приеме стратегия за подобряване на условията за нарязване на корабите на скрап;

- да се разработят и приемат съответни документи, стимулиращи използването на алтернативни решения за осигуряване на енергия в пристанищата, такива като използване от кораба на електроенергия от брега за времето на престоя, освобождаване от изхвърляне и такси в случай на използване на електроенергия от пристанището и т.н.;

- да се разработи система за управление защитата на околната среда за морския транспорт, целта на която трябва да бъде непрекъснато подобряване на екологическите показатели на морския транспорт, разглеждане изменението на таксите за регистрация, пристанищните такси и други разходи с цел поощряване усилията за по екологичен морски транспорт;

- да се съдейства за приемане на ефективни международни мерки, регулиращи необходимата степен на надеждност при превозване по море на вредни вещества и съответстваща компенсация за нанасяне на вреда на околната среда свързани с нарушаване на установените правила;

Имайки предвид прогнозите, че икономиката на 

европейските страни до 2018 г. ще се възстанови, след настоящата криза, което на свой ред ще доведе до увеличаване обема на морските превози, ще бъде необходимо увеличаване на съществуващия тонаж на морския транспорт, а така също и производителността в пристанищата и пристанищните мощности;

Това от своя страна изисква:

- да се ликвидират ненужните административни  усложнения, дублирането на трансграничните проверки, отсъствието на хармонизирани документи и всички други фактори, които затрудняват потенциалния ръст на морския транспорт;

- да се предоставят всичките пристанищни услуги във всички случаи в съответствие с принципите на лоялна конкуренция, финансова прозрачност и отсъствието на каквато и да е дискриминация;

Проектите за морските магистрали трябва да предвиждат иновационни решения за:

-Интегрирания комбиниран транспорт, насочени към опростяване на административните формалности;

-Модернизация на флота, съкращаване на средната възраст на корабите, строителство на нови кораби, отговарящи на международните стандарти;

-Развитие на смесените превози на товарите с участието на морския, речния и други видове транспорт на основата на съвременните транспортно-логистични технологии;

-Повишаване безопасността на морските превози, охрана на труда, защита на околната среда, в това число чрез определяне на специални лицензионни условия и изисквания;

-Развитие на пътническите превози от пристанищата на Черно и Азовско морета в страните от Средиземно море, а така също и вътрешно-черноморските фериботни превози.

ІІІ. МОРСКИ ПРИСТАНИЩА

Прогнозите за увеличаване тонажа на морския транспорт на Европейския съюз от 3,8 милиарда тона в 2006 г.на 5,3 милиарда тон в 2018 г.означава, че инфраструктурата на Черноморския басейн, включително пристанищата и сектора морски транспорт, трябва да бъдат в състояние да приемат увеличаващото се количество на товарите, пътническия трафик, включително фериботите и туристическите кораби, количеството на които също ще расте. Във връзка с това:

-необходимо е да се разработват и приемат с приоритет проектите за разширение и модернизация на пристанищата, в това число и за зони в които се очаква, че ще се получи претоварване;

-необходимо е да се съкрати (намали) ненужната бюрокрация и да се ускорят административните процедури в областта на регулацията, контрола и управление на пристанищната дейност и корабоплаването;

-да се ликвидират дублиращите функции и отговорности в областта на експлоатацията, управлението и развитието на пристанищния сектор. Да се опрости и осъвремени управлението на пристанищния сектор; 

-да се увеличат и укрепят пълномощията на местните органи, свързани с оперативните и търговски нужди, тъй като те реално участват в предоставянето на пристанищните услуги и съпътстващите дейности на пристанището;

- да се увеличат и укрепят пълномощията на местните органи, свързани с развитието и строителството на пристанищните мощности;

- да се осигурят съответни условия за развитие на съществуващата инфраструктура;
- да се усъвършенства законодателството относно приемните съоръжения за изхвърляните  от експлоатацията на корабите и остатъците от товарите в пристанищата подобрявайки неговото прилагане;

-да се разработят програми за бюджетно финансиране развитието на приложните науки в областта на морския сектор;

-да се разработи план за действия по реализирането на интегрираната морска политика в областта на морския транспорт, пристанищата, корабостроенето и кораборемонта в Черноморския басейн.

ІV. КОРАБОСТРОЕНЕ И КОРАБОРЕМОНТ

Очакваното увеличение на тонажа на морския флот с 1,5 милиарда тона до 2018 г. означава, че ще е необходимо строителството на нови товарни кораби и увеличение на кораборемонтните работи.

Корабостроенето в много отношения има стратегическа важност. То разработва съвременни технологии, даващи значителен съпътстващ резултат, използван в други сектори и осигурява на високо ниво от технологическа гледна точка, кораби за съвременния флот.

Съвременните кораби се проектират и строят изхождайки от това, безопасно  да издържат н най-суровите природни условия, а съответното техническо обслужване и ремонт изпълняван от надеждни фирми, биха могли да предотвратят екологически катастрофи.

Във връзка с това, строежът на кораби и модернизация на флота е необходимо да се считат като приоритетни за държавите.

За развитието на конкурентноспособно корабостроене и кораборемонт е необходимо:

-да се намалят фискалните и други разходи за 

корабособствениците и екипажа на корабите до нивото  съответстващо на световните норми;

-да се приемат съответни мерки за осигуряване на държавна помощ за морския транспорт с цел съхранение на флота в националния регистър и създаване на работни места за моряците; 

-да се създадат и да се поддържат ясни и конкурентноспособни норми за облагане на тонажа, облагане на доходите и държавната помощ за морския транспорт;

-да се предприемат решителни действия за оказване на помощ при изпълнение условията за лоялна международна морска търговия;

-да се реши за всички кораби, независимо от мястото на тяхното строителство и доставките на корабни комплектуващи изделия, да не се облагат с ДДС и митнически плащания;

-да се създават условия за съответна подготовка на морски професионалисти, от командния и редови състав, които биха могли да поддържат конкурентноспособността на морския отрасъл;

-да се създават икономически и правни условия за функциониране на отрасъла използвайки световния опит за поддръжка на националното корабостроене;

-да се разработи, разгледа и приеме Стратегия за развитие на корабостроенето, кораборемонта и комплектуващите изделия;

-да се стимулира създаването на лизингови компании и участие на банки-инвеститори в кредитирането на големи проекти за строителство на нови морски кораби и модернизация на мощностите;

-да се оказва държавна поддръжка за целеви научно-изследователски работи (НИР) и Опитно-конструкторски работи (ОКР) при създаването на нови екологични безопасни ефективни морски кораби;

- да се направят необходимите изменения в действащото данъчно и митническо законодателство с цел създаване на равни условия на дейностите в сравнение с ведущите корабостроителни страни-членки на Европейския съюз (ЕС);

-да се създаде специализиран фонд за експортна застраховка на корабостроителна продукция;

-да се създаде специализиран фонд за осигуряване кредитирането на строителството и ремонта на кораби за покриване на авансовите вноски по договора (обратна банкова гаранция).

V. ИКОНОМИЧЕСКО ОСИГУРЯВАНЕ НА РЕАЛИЗАЦИЯТА 

НА ИНТЕГРИРАНАТА МОРСКА ПОЛИТИКА
За успешно изпълнение на Морската политика рещаващо значение има икономическото осигуряване на морските дейности, което включва:

-регулиране на кредитно-паричните отношения, оптимизация 

на данъчното, антимонополното и митническия режими, осъществяване на диференцирана държавна помощ;

-създаване  на благоприятни условия за привличане на 

извънбюджетни източници за финансиране, на базата на усъвършенстване на нормативната и правна база и адресна държавна поддръжка на инвестиционни проекти;

-поддръжка на наукоемки и ресурсно-икономични технологии 

в изследванията, усвояването и използването на пространствата и ресурсите на моретата и океаните;
-държавна поддръжка на морските учебни заведения и 

организации, дейността на които е свързана с подготовка на кадри и осигуряване на безопасно морско корабоплаване;

-държавна поддръжка на научни изследвания в областта на 

нови технологически процеси и съоръжения за безотпадъчно производство.

VІ. ЗАКЛЮЧЕНИЕ

Неправителствените организации: Международна 

асоциация на корабособствениците от Черноморския басейн (Black Sea International Shipowners Association - BINSA), Асоциацията на корабостроителите и кораборемонтчиците от Черноморския регион (Black Sea Region Association of Shipbuilders and Shiprepairers -BRASS) и Съюза на националните асоциации на автопревозвачите от Черноморския регион  - Union of Road Transport Associations in the Black Sea Economic Cooperation (BSEC) region (BSEC-URTA), които имат статут на секторно диалогово партньорство в Организацията за Черноморско икономическо сътрудничество (ОЧИС), подготвиха настоящата обосновка за необходимостта от Интегрирана морска политика в областта на морския транспорт, пристанищата, корабостроенето и кораборемонта в Черноморския басейн с цел:

-създаване на условия за максимално увеличение на устойчива 

експлоатация на Черно море;

-подобряване качеството на живот и развитие на морския 

сектор в крайбрежните зони;

-развитие на конкурентноспособен, екологически чист и 

безопасен морски транспорт.

Реализация на дадените предложения ще съдейства за 

постигане на целите на “Конвенция за защита на Черно море от замърсяване” и “Конвенция за сътрудничество по защитата и устойчивото развитие на река Дунав”, а също така за създаване на Регионална интегрирана морска политика в Черноморския регион.

Считаме, че за реализация на дадените предложения и 

комплексно разглеждане на въпросите относно Интегрирана морска политика за Черноморския регион е необходимо създаването в ОЧИС на Специална работна група по морските въпроси, която да подготви съответен комплексен документ за Интегрирана морска политика, а след това да се занимава с мониторинг на неговото изпълнение.
Варна, 10.02.2010 г.

Настоящите предложения са разработени от ръководството на Асоциацията BRASS и са съгласувани с ръководствата на асоциациите BINSA и BSEC-URTA. 

